ช่วยสรุปเรื่อง "แนวทางการเติบโตตลอดชีวิตโดย ดร.นิเวศน์ เหมวชิรวรากร" ให้หน่อยค่ะ
ทั้งหมดนั้นผมคิดว่ามาจากแนวทางและประสบการณ์สำคัญ ๆ ดังต่อไปนี้คือ  ข้อแรก  ตั้งอยู่ในความสมถะ ไม่ทะนงตนเองเกินไป  สอง คือการไม่หยุดศึกษาและอ่านหนังสือตลอดชีวิต  สาม  คือพยายามทำอะไรที่เป็นการ  “ทบต้น” ความหมายคือ เมื่อทำอะไรสำเร็จไปแล้ว  ก้าวต่อไปก็ต้องต่อยอดจากความสำเร็จนั้นไม่ต้องเริ่มต้นใหม่ตลอดเวลา  สี่  คือพยายามไม่ทำอะไรซ้ำนานเกินไปโดยเฉพาะถ้าสิ่งที่ทำนั้นไม่ได้นำไปสู่ความสำเร็จมากขึ้นอีกแล้ว  ผมเคยลองนึกย้อนหลังดูก็พบว่าประมาณทุก 10 ปีชีวิตผมจะมีการเปลี่ยนแปลงครั้งสำคัญทุกครั้ง  และสุดท้ายก็คือ  ชีวิตผมดีขึ้นซึ่งรวมถึงความมั่งคั่งที่เพิ่มขึ้นเกือบทุกปีเป็นเวลาเกือบ 70 ปีแล้ว  และแม้ว่าการดีขึ้นแต่ละปีนั้นมักจะเกิดขึ้นทีละน้อยแต่มัน “ทบต้น” มาตลอด  ซึ่งทำให้ความแตกต่างระหว่างวันนี้กับวันที่ผมยังเป็นเด็กเล็กนั้นแตกต่างราวกับ “ฟ้ากับดิน”  อย่างไรก็ตาม  ผมยังจำชีวิตในช่วงเวลาต่าง ๆ  นั้นได้เสมอและเตือนตัวเองว่าผมมาถึงวันนี้ได้อย่างไร  ซึ่งข้อสรุปก็คือ  ผมไม่ได้มีความสามารถอะไรเป็นพิเศษ  ผมเพียงแต่ค่อย ๆ ทำเพิ่มขึ้นและดีขึ้นทีละเล็กละน้อยในสิ่งที่ไม่ได้ยากเกินไปทุกปี
แนวทางการเติบโตตลอดชีวิตโดย ดร.นิเวศน์ เหมวชิรวรากร
1.  ตั้งอยู่ในความสมถะ
2. ไม่หยุดศึกษาตลอดชีวิต
3. เมื่อทำอะไรสำเร็จแล้ว ก้าวต่อไปต้องต่อยอดจากความสำเร็จโดยไม่ต้องเริ่มต้นใหม่
4. พยายามไม่ทำอะไรซ้ำนานเกินไป เพราะไม่ได้นำไปสู่ความสำเร็จอีกแล้ว
5. ชีวิตที่ดีขึ้นรวมถึงความมั่งคั่งที่เพิ่มขึ้นเกือบทุกปี
การบริหารสินทรัพย์,การจัดการการเงินส่วนบุคคล